CELEX: 62019CA0516
Language: bg
Date: 2020-09-24 00:00:00
Title: Дело C-516/19: Решение на Съда (десети състав) от 24 септември 2020 г. (преюдициално запитване от Verwaltungsgericht Berlin, Германия) — NMI Technologietransfer GmbH/EuroNorm GmbH (Преюдициално запитване — Държавни помощи — Членове 107 и 108 ДФЕС — Регламент (ЕС) № 651/2014 — Освобождаване на някои категории помощи, съвместими с вътрешния пазар — Приложение I — Малки и средни предприятия (МСП) — Определение — Критерий за независимост — Член 3, параграф 1 — Самостоятелно предприятие — Член 3, параграф 4 — Изключване — Косвен контрол на 25 % от капитала или от правата на глас от страна на публични органи — Понятия „контрол“ и „публични органи“)

23.11.2020   
            
            
               BG
            
            
               Официален вестник на Европейския съюз
            
            
               C 399/19
            
         
      Решение на Съда (десети състав) от 24 септември 2020 г. (преюдициално запитване от Verwaltungsgericht Berlin, Германия) — NMI Technologietransfer GmbH/EuroNorm GmbH
      (Дело C-516/19) (1)
      
      (Преюдициално запитване - Държавни помощи - Членове 107 и 108 ДФЕС - Регламент (ЕС) № 651/2014 - Освобождаване на някои категории помощи, съвместими с вътрешния пазар - Приложение I - Малки и средни предприятия (МСП) - Определение - Критерий за независимост - Член 3, параграф 1 - Самостоятелно предприятие - Член 3, параграф 4 - Изключване - Косвен контрол на 25 % от капитала или от правата на глас от страна на публични органи - Понятия „контрол“ и „публични органи“)
      (2020/C 399/26)
      Език на производството: немски
      
         Запитваща юрисдикция
      
      Verwaltungsgericht Berlin
      
         Страни в главното производство
      
      
         Жалбоподател: NMI Technologietransfer GmbH
      
         Ответник: EuroNorm GmbH
      
         Диспозитив
      
      Член 3, параграф 4 от приложение I към Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от [ДФЕС] трябва да се тълкува в смисъл, че допуска национална правна уредба, която изключва възможността дадено предприятие да се счита за малко и средно предприятие (МСП), при положение че органът на предприятието, което притежава основната част от капитала му, макар да няма право да осигурява ежедневното му управление, се състои главно от членове, които са представители на публични органи по смисъла на тази разпоредба, така че въз основа на самия този факт последните упражняват съвместно косвен контрол по смисъла на същата разпоредба върху първото предприятие, като се има предвид, че:
      
                  —
               
               
                  от една страна, съдържащото се в посочената разпоредба понятие „публични органи“ обхваща образувания като университети и висши учебни заведения, както и търговско-промишлена палата, при положение че тези образувания са създадени, за да задоволяват конкретно нужди от общ интерес, притежават правосубектност и са финансирани в преобладаваща степен или се контролират пряко или косвено от държавата, от териториални органи или от други публични органи, като в това отношение е без значение, че лицата, назначени по предложение на посочените образувания, заседават в рамките на съответното предприятие, без да получават заплащане за това, при положение че са били предложени и назначени именно в качеството си на членове на същите образувания, и
               
            
                  —
               
               
                  от друга страна, за да е налице такъв контрол, е достатъчно публичните органи да притежават съвместно, макар и косвено, най-малко 25 % от капитала или от правата на глас в съответното предприятие съобразно с текста на устава на предприятието, което упражнява пряк контрол върху него, без да е необходимо да се разглежда освен това въпросът дали тези органи са в състояние да влияят върху и да координират действителното упражняване от техните представители на правата на глас и дали същите представители действително вземат предвид интересите на посочените органи.
               
            
         (1)  ОВ C 328, 30.9.2019 г.